‘ધન્યો ગૃહસ્થાશ્રમ:’ - શાસ્ત્રકારોએ કહ્યું છે કે ધન્ય ગૃહસ્થાશ્રમનું મુખ્ય લક્ષણ એ કે પતિ અને પત્ની બંનેનો આદર્શ અને વિચારોમાં મેળ હોય તો સંસારનું ગાડું સરસ અને સરળ ચાલે. બંનેની બુદ્ધિમાં સામંજસ્ય જોઈએ. શારદાદેવી સ્કૂલ-કોલેજના ઉંબરા ઘસી નાખીને ભણ્યાં ન હતાં, પણ ગણ્યાં’તાં બહુ. કોઠાજ્ઞાન ને હૈયાઉકલતમાં એ પહેલો નંબર હતાં. તેમનામાં ભણતર કરતાં ગણતર કેટલી બધી વધુ માત્રામાં હતું! સાધારણ વાક્યમાંથી બોલનારનું મન પારખી લેવાની કળા કેવી અદ્ભુત રીતે તેમણે હસ્તગત હતી, એ દર્શાવનારી એકાદ બે ઘટનાઓ આપણે જોઈશું.